A Crystal Palace szabadon engedte Thorgellét
A Championshipben (angol másodosztály) szereplő Crystal Palace FC szabadlistára tette Thorgelle Sándort, a magyar labdarúgó válogatott középcsatárát, aki így mehet, ahová csak akar.
A jól értesül szurkolói weblap, a TypicalPalace.com szerint Peter Taylor, a Crystal Palace managere közölte Thorgelle Sándorral, hogy nincs jövője a klubnál és szabadon elengedik, azaz ha valaki szerződteti, nem kell fizetnie. Brit sajtóértesülések szerint Thorgelle korábban arról tájékoztatta a klub vezetőit, hogy tud magának helyet szerezni.
A magyar csatár a szezon felkészülési szakaszában jól teljesítményt nyújtott, s úgy tűnt, hogy maga mögött hagyja az elmúlt év csalódásait, amikor igen kevés játéklehetőséget kapott mind Londonban, mind pedig kölcsönadása után a görög Panathinaikosz színeiben. A Selhurst Parkba való visszatérése után keményen hajtott, hogy helyet szerezzen magának, de Jamie Scowcroft leigazolása világossá tette, hogy a vezetésnek másfajta elképzelései vannak a támadósorral. Thorgelle távozásával ráadásul újabb pénz szabadul fel, amit az Evertonhoz szegődött klasszis támadó, Andy Johnson utódjának megszerzésénél felhasználhatnak. Bár a hivatalos átogazolási időszak augusztus végéig tart, de Thorgelle szabad emberként bármikor bárhová elszerződhet.
A csapat másik játékosa Király Gábor változatlanul az első számú hálóőr a dél-londoni alakulatnál, amely a bajnokság első két fordulójában aratott győzelmek után a pontvadászat élén áll.